**П Р О Г Р А М А**

**за развитие на читалищната дейност на Народно читалище Гоцо Николов 1960 с. Мадан, община Бойчиновци през 2024 година**

**I.Въведение**

Годишната програма за развитие на читалищната дейност в с. Мадан, община Бойчиновци е разработена в изпълнение на чл. 26а, ал. 2 от Закона за народните читалища.

Годишната програма за развитие на читалищната дейност в с. Мадан цели обединяване на усилията за по-нататъшно развитие и утвърждаване на читалището, като важна обществена институция, реализираща културната идентичност на с. Мадан, региона и България.

Програмата за развитие цели да затвърди мисията на народното читалище като организация, обединила в себе си традиции и съвременност, както и възможността му да откликне на актуалните културно-просветни потребности на обществото. То е важна институция в развитието на местната култура и носи в себе си нематериалното културно наследство, традиции, образование, възпитание и благотворителност. Народното читалище е традиционно самоуправляваща се българско културнопросветно сдружение, което изпълнява и държавни културно-просветни задачи. Съгласно Закона за народните читалища то е юридическо лице с нестопанска цел. В дейността му могат да участват всички физически лица без оглед на ограничения на възраст и пол, политически и религиозни възгледи и етническо самосъзнание. Читалището се управлява от общото събрание, настоятелството и проверителната комисия. Общото събрание се състои от всички членове на читалището, имащи право на глас. Съгласно чл. 14 ал. 2 от Закона за народните читалища решенията на общото събрание са задължителни за другите органи на читалището. Дейността на читалищата е обезпечена с държавна субсидия. Средствата за читалищата се регулират и разпределят между тях от комисия, определена със заповед на кмета на общината и по механизъм, определен от Министерството на културата, като средствата се предоставят на читалищата за самостоятелно управление, съгласно чл. 23, ал. 1 от Закона за народните читалища.

**II. Основни цели и задачи**

Основна цел на Програмата Годишната програма за развитие на читалищната дейност в с. Мадан през 2024 г. има за цел подпомагане организирането и реализацията на комплекса от дейности, както и оказване на съдействие за повишаване активността на читалищното ръководство, с цел създаване на благоприятна творческа среда за учене през целия живот за всички възрастови групи, ползващи услугите на народното читалище, както и активизиране обмена на информация между с. Мадан и останалите културни институти.

**Основни цели на читалището**

1. Развитие на читалището като важна обществена институция, имаща значение за развитието на местните общности, като фактор за местното културно, образователно и информационно развитие.

2. Подпомагане на традиционните читалищни дейности и търсене на нови съвременни форми на работа за тяхното развитие и предаване.

3. Превръщане на читалището в общодостъпен център за библиотечно и информационно обслужване на населението, чрез ускорено навлизане в дейността му на съвременните информационни технологии като предоставят услуги за всички социални и възрастови групи на населението.

4. Разширяване възможностите на читалището за предоставяне на услуги, свързани с реализация на личността и повишаване компетентността на гражданите.

5. Формиране на читалището като място за общуване и контакти, реализиране на успешни социални практики и дарителски акции, повишаване на ролята на читалището за социална и културна интеграция на различни социални общности.

**Основни задачи**

Развитието на читалищната дейност в с. Мадан ще продължи в изпълнението на следните основни задачи:

1. Подпомагане на читалищни дейности и търсене на нови форми за тяхното развитие.

2. Читалището да стане общодостъпен център за библиотечно и информационно осигуряване на населението чрез ускорено навлизане на съвременните комуникационни и информационни технологии.

3. Подобряване на условията за развитие на художествената самодейност.

4. Насърчаване съвместната работа на народното читалище с общинска администрация, кметствата, училищата, детските градини и други. Изграждане и планиране на повече съвместни инициативи и партньорства при реализиране дейности на различни нива.

**III. Основни дейности**

**Библиотечна дейност**

Библиотечната дейност е една от основните дейности на читалището. В библиотеките се събират, обработват, организират, съхраняват и предоставят за обществено ползване библиотечни и информационни услуги за населението. Те осигуряват свободен достъп за своите читатели, като библиотекарите работят и за привличане на нови читатели сред младите хора, за създаване на трайни навици за четене и получаване на знания и умения. В рамките на тези дейности с помощта на различни методи и форми на работа - уреждане на кътове с литература, срещи с ученици и деца, литературни четения и др., се създават условия за пълноценно използване на библиотечния фонд.

С навлизането на информационните технологии компютрите стават все по-необходими в ежедневната работа. Достъпът до информация, знания, комуникация и учене през целия живот се налага в последно време с предоставянето на компютърни и интернет услуги.

Основните задачи и усилия в библиотеката ще бъдат насочени към:

- превръщането на библиотеката в информационно-образователен център за хората от различни възрасти;

- попълване и обогатяване на библиотечните фондове с нови и интересни заглавия от различни области на знанието

- популяризиране на книгата и четенето на хартиен носител, включване на библиотеките в седмицата на детската книга

- утвърждаване на библиотеката като обществен, информационнен и културен център, осигуряващ равен достъп за всички до многообразието на знания, идеи и мнения.

- подобряване на условията в читалищната библиотека и разширяване на дейността й.

- търсене на нови възможности за извършване на социални дейности и услуги.

Конкретните дейности, които ще изпълнява читалището са:

- колективни четения и обсъждания на книги

- обогатяване на библиотечния фонд с нова литература съобразена с интересите на читателите

- награждаване на редовните читатели с книги с цел увеличаване на интереса към четене на книги.

**Културно-масова дейност**

Читалищeто организира изяви по различни поводи, чествания, годишнини от местен и национален характер. За реализирането на инициативите се търси подкрепата на детски градини, училищните ръководства и местни организации, с които се работи на добро ниво. Читалището има традиции в работата си с децата, младите хора и възрастните и това ще продължи, с цел разнообразяване на техния живот.

През 2024 г. културно масовата дейност на читалището в с. Мадан ще се осъществява чрез:

- отбелязване на всички национални и местни празници;

- организиране на концертни програми и изяви свързани с годишнини и традиционни празници на различните етноси от района;

- организиране на мероприятия с младежите, учениците и децата-конкурси, състезания, викторини и др., посветени на различни актуални теми и годишнини;

- организиране на срещи с интелектуалци - писатели, поети, художници и представяне на техни произведения;

- активно участие на читалището в реализиране на мероприятията заложени в програмата и културния календар за 2024 г.

**Културна дейност на читалището в с. Мадан през 2024 г.**

**Януари**

- 21.01.2024 г. Бабин ден-народно увеселение и пресъздаване на обичая „Бабин ден“.

- Изготвяне на библиотечни витрини и кътове- за бележити дати, за кръгли годишнини и новопостъпили книги.

**Февруари**

- 19.02.2024 г.- Обесването на Васил Левски-кът с книги за живота и делото на Апостола

- 21.02.2024 г.- Международен ден на майчиния език/песни, танци, есета, стихове, рисунки и др./

**Март**

- 01.03.2024 г. - Баба Марта-изработване на мартеници с жените и децата от селото

- 03.03.2024 г. - Национален празник на България

- 08.03.2024 г. - Международен ден на жената - парти с жените от селото

**Април**

- Мероприятия свързани с детската книга и изкуства за деца - прожекции на филми, награждаване на активните читатели през годината.

- Тържествено приемане на първите класове като нови читатели.

**Май**

- 24.05.2024 г. - Ден на българската просвета и култура-кът с книги

**Юни**

- 01.06.2024 г. - Ден на детето-рисуване по асфалт с децата от селото

- Откриване на лятна читалня - разговор, събеседване с децата, рисунка на асфалт.

**Юли**

- Рисунка по прочетена любима приказка

**Август**

- състезания, концерти, изложба с рисунки и кулинария и др.

**Септември**

- 06.09.2024 г. - Ден на Съединението на България-изложба с книги

- 22.09.2024 г. - Ден на независимостта - кът с книги

**Октомври**

- Децата, училището, книгите и библиотеката - разговори с децата

**Ноември**

- 01.11.2024 г. - Ден на народните будители

**Декември**

- Коледни и новогодишни празници-организиране и провеждане на парти с жителите на селото.

**Художествена самодейност**

Читалището е основно място за развитие на любителското творчество. Особено важно е читалището и неговото ръководство е да провокират активното включване на младите хора в различни любителски състави, това ще допринесе за издигане на тяхното образование и ще обогати културното развитие на селото.

Работата на читалището в с. Мадан през 2024 г. ще бъде насочена и в разкриване на нови форми за откриване и изява на творческите заложби у децата и възрастните, чрез участието им в читалищни танцови групи и състави. Техните художествени изяви на сцената ще бъдат важна част при формирането на културното пространство в обществото.

**Работа по проекти**

За да продължи да се развива културният живот в селото, е необходимо координирано сътрудничество между културните институти и използване възможността за кандидатстване по различни програми с проекти за допълнително финансиране на дейностите им. С тяхна помощ, читалището ще допринесе за задоволяване на определени обществени потребности. Това е възможност за всяко едно читалище да реализира своя цел чрез осигуряване на алтернативно финансиране. При възможност читалището ще кандидатства за Допълващата субсидия от Министерството на културата за развитие на художествено-творческата дейност, поддържане, ремонт на читалищната сграда, обогатяване на библиотечния фонд.

**IV. Финансиране**

Обезпечаването на дейностите през 2024 г. ще се осъществява чрез финансиране от:

- Държавната субсидия, разпределена съгласно изискванията на Закона за народните читалища и указания на Министерството на културата;

- Кандидатстване с проекти към Министерството на културата, по Европейски програми и проекти;

- Други източници - членски внос, дарения, такси и др.

**V. Материално- техническа база**

Важно условие за развитие на читалищната дейност е материално-техническата база. Тя включва сграден фонд, оборудване и обзавеждане на библиотеки, салони, зали и други помещения.

Основните цели в тази насока са:

- поддържане, обогатяване и модернизиране на материално-техническата база на читалището в с. Мадан ;

- поддържане на добра хигиена в сградата на читалището;

- опазване на имуществото на читалището;

- чрез участия в различни донорски програми, проекти или финансиране от общинския бюджет да се търсят начини за подобряване на материалната база и създаване на оптимални условия за работа в читалището.

**VI. Партньорства**

Основни партньори на читалищата са: община Бойчиновци, кметствата в населените места, училищата, детски градини и др.

Принципите от които ще продължават да се ръководи читалището в отношенията си със своите партньори са отзивчивост, отговорност, и коректност.

**VII. Заключителна част**

Изпълнението на Програмата ще даде възможност за реализация на набелязаните цели, задачите и основните дейности. Успешното им изпълнение ще спомогне за опазването и съхраняването на културно-историческото наследство във времето на глобализация и утвърждаване на празници и събития, даващи възможност за удовлетворяване нуждите на бъдещите поколения да се запознаят с миналото на родния край. Подпомагането и развитието на любителското художествено творчество ще стимулира младите хора и талантливите дарования. Уреждането и поддържането на библиотечните колекции ще подпомогне образователния процес в малките населени места с получаване на нови знания. Реализирането на инициативи ще допринесе за обогатяване на културния живот в селото. Усвояването на знания за новите информационни технологии ще отвори врата към необятното глобално пространство.

Изпълнението на тази програма ще има съществен принос за постигане на интегриран подход за развитие на образованието и културата и превръщането на народното читалище не само в духовно, но и в съвременнен информационнен център и привлекателно място за хората.

Програмата за развитие на читалищната дейност е разработена и изготвена на база на изготвените и внесените предложения за дейността на народното читалище в с. Мадан за 2024 г.

Програмата е отворена за допълнения. Тя визира най-общите положения, залегнали в плановете на читалището.